gl gl es gl ceb oc gl gl gl gl gl gl gl it gl gl gl gl gl gl gl gl gl gl gl gl gl gl gl gl gl fr oc fr gl fr ca it fi gl es id gl gl gl gl gl gl gl it gl gl gl gl gl gl gl gl gl gl gl gl gl gl gl gl gl fr oc fr gl fr ca it fi gl es gl id gl gl gl gl gl es gl gl gl gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl hu gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl ro gl gl gl gl en es it it gl gl gl gl gl gl gl en gl gl gl es es gl gl gl gl gl gl gl gl gl gl gl gl gl es gl gl gl gl gl gl gl gl es gl pt gl gl en gl gl en gl pt sv gl en fr gl en de gl en de gl pt gl gl gl ca gl gl gl gl gl gl gl gl fr gl pt gl gl gl gl gl es gl gl gl gl gl gl gl pt gl gl gl gl gl gl gl gl gl gl gl gl gl gl gl gl gl gl gl gl lt gl es uk en it en fr uk hu ca gl en fr uk de nn en de nn gl gl en id gl gl en gl gl es en gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en
FR. POL, 2018 – Consorcio Interuniversitario de Galicia
Consorcio para o desenvolvemento de aplicacións de xestión universitaria de Galicia
Posgrao de Especialización en Orientación Laboral
Ao longo dos últimos anos, as políticas activas de emprego teñen gañado un importante peso no eido da promoción e mellora da empregabilidade das persoas desempregadas para facilitarlles unha axeitada busca de emprego e unha inserción laboral axustada; e dentro destas políticas activas, unha das accións fundamentais que se desenvolven nesta materia é a orientación laboral.
Ante un escenario como o actual, no que a recuperación económica semella consolidarse, o labor da orientación laboral é máis necesario que nunca, coa esixencia adicional dunha maior eficacia e eficiencia para enfocar os recursos de orientación dispoñibles a resultados, permitindo ás persoas desempregadas unha maior autonomía e implicación nos seus procesos de busca de emprego.
A isto engádese a aposta desde a Consellería de Economía, Emprego e Industria dentro da Axenda 20 para o Emprego en Galicia, por un novo modelo de orientación laboral aberta, moi centrada no traballo en rede do persoal orientador e no uso das TIC como ferramenta tanto de relación e interacción coas persoas demandantes, como para a procura de novas oportunidades de emprego.
Desde esta perspectiva, é tamén máis necesario que nunca desenvolver accións especializadas e especificamente destinadas a mellorar a cualificación e as competencias do persoal que se está a dedicar ou que ten como obxectivo dedicarse aos labores de orientación laboral, de xeito que poidan desenvolver este labor coa máxima eficacia e eficiencia, tanto en beneficio das persoas atendidas como no seu propio.
Por este motivo o Consorcio CIXUG, co apoio da Consellería de Economía, Emprego e Industria e do Ministerio de Emprego e Seguridade Social, pon en marcha a través das tres universidades do Sistema Universitario de Galicia (SUG) este Curso de Posgrao Universitario de Especialización en Orientación Laboral, que nesta edición de 2018 será xestionado de novo como título propio da Universidade da Coruña.
Este curso, que dará dereito á obtención do titulo de Especialista Universitario en Orientación Laboral, é único en España polas súas características, xa que reúne de xeito integral nun único curso de posgrao de carácter práctico e especializado as mellores prácticas no ámbito da orientación laboral, xunto coas competencias e as ferramentas tecnolóxicas necesarias para permitir ao persoal dedicado á orientación laboral aplicalas no seu día a día con garantías de máxima utilidade.
Deste xeito, o CIXUG colabora no desenvolvemento dun currículo formativo específico que por unha banda permita ás persoas participantes no curso desenvolver as súas capacidades para mellorar a calidade das actividades de orientación laboral que reciben as persoas desempregadas; e que por outra ofreza ás institucións que oferten estes servizos ás persoas desempregadas, un instrumento obxectivo que acredite a capacidade deste persoal para o óptimo desenvolvemento das accións que teña previsto abordar.
Requisitos técnicos imprescindibles para o seguimento
Requisitos de matrícula e inscrición
Entre os obxectivos que se perseguen coa celebración do Curso de Posgrao de Especialización en Orientación Laboral prima o de permitir que o persoal técnico vinculado ao labor de orientación laboral nas entidades públicas locais, provinciais ou de calquera outro tipo e das entidades privadas, poida potenciar os seus coñecementos e competencias profesionais e persoais cara a unha mellor atención á poboación demandante dos seus servizos.
Pero ademais, son obxectivos deste curso os seguintes:
Axudar a actualizar e a renovar os coñecementos técnicos no ámbito da interacción coas persoas demandantes de emprego, na busca de mellorar a súa empregabilidade e ocupabilidade.
E abrir a vía de desenvolvemento profesional vinculada á orientación laboral para todas aquelas persoas que, independentemente da situación laboral na que se encontren, poidan adquirir uns coñecementos esenciais para poder facer fronte a dito desenvolvemento profesional.
Por este motivo, tanto a formación como os seus contidos e os métodos didácticos se teñen deseñado dun xeito eminentemente práctico, requirindo de interacción constante entre as persoas participantes e de participación e mediante o uso de diferentes canles e ferramentas tecnolóxicas que deberán aplicar con posterioridade no seu entorno real de traballo; e estes contidos se teñen desenvolvido de xeito específico para esta formación por persoal experto, que será ademais o que participe no desenvolvemento do curso tanto na parte presencial como nos contidos de eLearning.
Ao tratarse dun curso universitario de posgrao, é requisito imprescindible que as persoas que desexen participar no mesmo conten con titulación universitaria obtida, recoñecida ou homologada en España, no momento de finalización do posgrao.
Ademais da titulación universitaria, este curso está dirixido a persoas empadroadas en Galicia, que teñan como obxectivo profesional desenvolver a súa actividade no eido da orientación laboral e no apoio ás persoas que procuran emprego, e que se atopen nalgún dos seguintes grupos:
Persoas que na actualidade se veñen dedicando a actividades de orientación laboral
Persoal de organismos públicos e privados que están a relacionarse coa poboación demandante de emprego
Calquera outra persoa que desexe adquirir novos coñecementos no ámbito da orientación laboral
Igualmente, conforme ao artigo 8 do regulamento de estudos propios de posgrao da UDC, poderán acceder ao curso as persoas que teñan superados os créditos do primeiro ciclo das actuais titulacións de dous ciclos.
(*) Nota importante: O persoal que na actualidade estea a desempeñar labores de orientación ao amparo da Orde do 19 de xaneiro de 2018 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2018, debe indicalo á Secretaría Técnica do curso ao formalizar a súa matrícula, para que poida coordinar cos servizos técnicos da Consellería de Economía, Emprego e Industria a xestión da súa axenda dos venres nos que haxa sesións presenciais durante o tempo que dure o curso, como axuda adicional para acadar o máximo aproveitamento do mesmo.
Requisitos técnicos para o seguimento
Ao tratarse dun curso en modo blended learning cun importante compoñente de teleformación a través da plataforma Moodle do CIXUG, resulta imprescindible que as persoas participantes conten cun computador con:
Versión actualizada do seu navegador (preferentemente Mozilla Firefox ou Google Chrome)
Xa que moitas das actividades formativas e avaliativas do curso requiren de acceso e interacción a través da rede, así como da creación de artefactos dixitais e de vídeo; e os contidos dos diferentes temas non serán descargables ata a finalización dos mesmos dado que tamén a súa visualización na plataforma se terá en conta como criterio de aproveitamento.
Ademais, e dado o enfoque innovador do curso de posgrao no uso das ferramentas TIC e as novas tecnoloxías aplicadas á xestión do emprego, pode requirirse da instalación por parte das persoas participantes de determinado software ou plugins no seu computador que, en todo caso, será gratuíto e de uso libre. Igualmente, para posibilitar a participación e óptimo aproveitamento de determinadas actividades do curso, poderá requirirse as persoas participantes o seu rexistro en plataformas ou redes sociais, creando perfís profesionais reais.
Do mesmo xeito, as persoas participantes no curso de especialización deberán acudir ás sesións presenciais cun computador persoal ou, no seu defecto, cun dispositivo móbil equivalente (tablet ou smartphone, aínda que algunhas funcionalidades poderían verse limitadas neste caso) que permita o acceso a Internet a través de WIFI e a interacción coa plataforma Moodle e as diferentes ferramentas empregadas, xa que algunha das tarefas propostas poderá requirir a intervención ao longo da sesión con diferentes servizos e espazos.
En calquera caso, os requisitos concretos que precise cada formador en relación ás súas actividades, así como as instrucións para a súa descarga e instalación, serán publicados na plataforma Moodle do curso con antelación suficiente para posibilitar a correcta instalación e a dispoñibilidade dos mesmos.
O Curso de Posgrao de Especialización en Orientación Laboral consta de 26 créditos ECTS, dentro dos que se contemplan 94,5 horas de formación presencial, a desenvolver en xornadas de venres pola tarde (16.00 h a 20.30 h) e sábado pola mañá (9.30 h a 14.00 h) no Centro de Novas Tecnoloxías Galicia dependente da Consellería de Economía, Emprego e Industria, emprazado en Santiago de Compostela.
A formación complétase sumando ás sesións presenciais a formación a distancia, as actividades avaliativas, de repaso e o traballo persoal do alumnado ata totalizar as 650 horas que conforman o posgrao.
As sesións presenciais servirán para afianzar os conceptos máis importantes, resolver dúbidas e incidir de xeito práctico nos coñecementos adquiridos, rematando cada bloque cunha proba obxectiva de avaliación para determinar o nivel de aproveitamento por parte de cada persoa participante
Os contidos a distancia desenvolveranse sobre a plataforma Moodle do CIXUG, polo que as persoas asistentes deberán dispoñer dos equipos e medios técnicos necesarios (ver apartado REQUISITOS TÉCNICOS PARA O SEGUIMENTO DO CURSO).
O programa do curso está composto polos seguintes módulos de contidos:
MÓDULO 1: MARCO CONCEPTUAL
Tema 1: a orientación laboral aberta, novo paradigma para Galicia
Tema 2: mercado laboral
Tema 3: certificación e formación profesional
Tema 4: a política social e de emprego na Unión Europea
Tema 5: a iniciativa emprendedora como forma de acceso ao mercado laboral
MÓDULO 2: MARCO PERSOAL
Tema 6: a orientación laboral aberta e as competencias
Tema 7: desenvolvemento de competencias comunicativas
Tema 8: habilidades e competencias sociais
Tema 9: a web 2.0 para a orientación laboral
Tema 10: competencias dixitais para a orientación laboral
MÓDULO 3: MARCO INSTRUMENTAL
Tema 11: o traballo do orientador laboral I: intermediación laboral
Tema 12: o traballo do orientador laboral II: itinerarios de inserción
Tema 13: o traballo do orientador laboral III: procesos individuais de orientación e axuda na Toma de decisións
Tema 14: o traballo do orientador laboral IV: análise de perfís profesionais e prospección de emprego
Tema 15: o traballo do orientador laboral V: técnicas e ferramentas para o acceso ao autoemprego
Tema 16: o traballo do orientador laboral VI: A elaboración do plan de empresa
MÓDULO 4: PROXECTO FINAL
Lugar de celebración das sesións presenciais
As sesións presenciais desenvolveranse no Centro de Novas Tecnoloxías de Galicia da Consellería de Economía, Emprego e Industria, emprazado en Santiago de Compostela:
Centro de Novas Tecnoloxías de Galicia
Rúa Airas Nunes, s/n – Conxo
15702 – Santiago de Compostela
W 8º 33′ 16,35”
N 42º 51′ 47,21”
O curso desenvolverase desde o 14 de setembro de 2018, combinando a formación a distancia coa formación presencial.
As sesións presenciais terán lugar os venres pola tarde en horario de 16.00 h a 20.30 h, e os sábados pola mañá en horario de 9.30 h a 14.00 h. Realizarase tanto control de entrada como de saída nas sesións presenciais, polo que se prega puntualidade no acceso ás mesmas.
As sesións presenciais terán lugar nas datas indicadas a continuación, no Salón de Actos do Centro de Novas Tecnoloxías de Galicia (Santiago de Compostela):
Módulo 1: Marco conceptual da Orientación Laboral Aberta
07/09/2018: A orientación laboral en Galicia
14/09/2018: Certificación e acreditación de competencias
15/09/2018: O ecosistema TIC
21/09/2018: O mercado laboral e a iniciativa emprendedora
22/09/2018: O labor orientador dende un blogue
28/09/2018: A política social de emprego na UE. Estratexias de orientación: O emprego con apoio
29/09/2018: Orientación para a igualdade e a inclusión sociolaboral
05/10/2018: O deseño do modelo de negocio (método Canvas)
06/10/2018: Micro obradoiros do módulo I
Módulo 2: Marco persoal
19/10/2018: Competencias sociais e comunicativas (parte I)
20/10/2018: Competencias sociais e comunicativas (parte II)
26/10/2018: O noso PLE (Contorno Persoal de Aprendizaxe)
27/10/2018: Identidade dixital e reputación online
02/11/2018: Micro obradoiros do módulo II
Módulo 3: Marco instrumental
03/11/2018: O Proceso individual de Orientación Laboral. A entrevista de orientación laboral
09/11/2018: Dinamización de espazos sociais para a orientación laboral
10/11/2018: Itinerarios persoalizados de inserción laboral. Proceso, características e aplicación a distintos colectivos
16/11/2018: procesos de selección de persoal: entrevista de traballo e dinámicas grupais. Entrevista de selección de persoal por competencias
17/11/2018: A elaboración do plan de empresa (parte I)
23/11/2018: A prospección de emprego e a intermediación laboral
24/11/2018: A elaboración do plan de empresa (parte II)
30/11/2018: Micro obradoiros do módulo III
14/12/2018: sesión de clausura
NOTA: en funcion de criterios organizativos e didácticos a orde das sesións poderase alterar, pero sempre dentro dos días indicados.
Condicións para o aproveitamento
Para superar o curso requírese:
Completar a asistencia a cando menos o 80% das sesións presenciais (o que supón un máximo admisible de 5 ausencias)
Visualizar e traballar os contidos dos temas sobre a plataforma Moodle
Acadar co conxunto das tarefas avaliativas unha puntuación media de 5 puntos ou máis, considerando o total das actividades avaliativas propostas no curso (exames, tarefas, traballos…)
Participar activamente no curso
Para verificar o cumprimento do requisito de asistencia, en todas as sesións presenciais se realizará un control de sinaturas na entrada e na saída. A folla de sinaturas correspondente estará dispoñible nun intervalo de 15 minutos da hora de inicio da sesión, e a de saída desde o momento en que a persoa que desenvolva a sesión presencial a dea por finalizada.
A ponderación das avaliacións nas diferentes actividades avaliativas realizarase conforme ao seguinte esquema.
Probas obxectivas dos módulos
Participación e seguimento do curso
Actividades a distancia (individuais e grupais)
Competencia dixital (artefactos, perfís profesionais...)
Traballos finais (individual e grupal)
Profesorado do curso de Introdución á Orientación Laboral Aberta
O equipo docente que vai desenvolver o Curso de Introdución á Orientación Laboral Aberta é o mesmo que desenvolve o programa do Posgrao de Especialización en Orientación Laboral, de forma que os contidos están perfectamente coordinados e o nivel dos mesmos se axusta en cada caso ao previsto no curso.
O equipo docente está composto polas seguintes pesoas, que ademais de como formadoras actúan como titoras na teleformación:
DIRECTOR ACADÉMICO DO CURSO, ESPECIALISTA EN EMPRENDEMENTO
Fernando Agulló Leal é Licenciado en Ciencias Económicas e Empresariais pola Universidade de Santiago de Compostela, Doutor en Ciencias Económicas pola Universidade da Coruña, cun Mestrado en Creación de Empresas pola Universidade da Coruña, Técnico Superior de Prevención de Riscos Laborais e Project Manager por Project Management Institute – Método.
A súa experiencia profesional non se centrou exclusivamente na docencia, xa que tamén exerceu como economista ou técnico superior na Dirección Xeral de Comercio da Xunta de Galicia ata a súa incorporación como persoal docente e investigador á Universidade da Coruña, así como articulista colaborador de La Voz de Galicia no suplemento Mercados. Tamén foi Director Da Cátedra Jorge Juan.
Actualmente, ademais de exercer como Director Académico do Curso de Posgrao de Especialización en Orientación Laboral, é responsable da docencia impartida na Universidade da Coruña nas materias:
“Iniciativa Emprendedora” no Mestrado de Xestión e Dirección Laboral
“Introdución á Economía” no Grao de Relacións Laborais e Recursos Humanos
“Economía e Empresa” no Grao de Relacións Laborais e Recursos Humanos
“Creación e Dirección de Empresas” no Grao de Ciencias do Deporte e da Educación Física
Traballos de Fin de Grao (TFG) e Traballos de Fin de Mestrado (TFM)
Podes coñecelo en about.me e en Linkedin
Mª TERESA DEUS TRASOBARES
TITORA, ESPECIALISTA EN ORIENTACIÓN LABORAL
Licenciada en Ciencias do Traballo, Mayte Deus Trasobares e presidenta de “Inprega, S. Coop. Galega”, na que tamén traballa como consultora senior.
Ten, entre outros, un  Mestrado Universitario en Formación do Profesorado de Educación Secundaria Obrigatoria, Bacherelato, Formación Profesional e Ensinos de Idiomas.
A súa traxectoria laboral desenvólvese sempre ligada ao mercado de traballo e ao emprego. Durante nove anos prestou servizos no INEM e, máis adiante, nos Concellos da Coruña e Ferrol, pasando despois a realizar traballos de asistencia técnica e consultoría para distintos organismos públicos.
Tamén podes coñecela en Linkedin.
TITOR, ESPECIALISTA EN TIC E REDES SOCIAIS
Carlos Parada é Diplomado en Informática e posúe un Posgrao de Experto Profesional en e-Learning 2.0. Gran parte da súa experiencia profesional estivo centrada na xestión técnica de plans de formación e o diseño de plans formativos, avaliacións e metodoloxías de accións formativas relacionadas co ámbito TIC e na coordinación técnica e pedagóxica de proxectos de incorporación de tecnoloxías no ámbito da formación.
Actualmente colabora como consultor senior e formador con distintas entidades de ámbito público e privado, nas especialidades de:
Contornos virtuais de aprendizaxe (e-learning)
Dinamización de comunidades de práctica
Tuitea como @carpaga. Podes coñecelo en about.me e en Linkedin.
As persoas interesadas en inscribirse deberán cumprimentar o formulario de inscrición que se enlaza a continuación, así como achegar na conta de correo pol@cixug.es copia en soporte informático da seguinte documentación, para poder verificar o cumprimento dos requisitos de acceso ao posgrao:
Certificado/volante de empadroamento vixente (menos de 6 meses de antigüidade)
Título universitario/certificado de expedición do título
No caso de que o número de persoas solicitantes supere as prazas dispoñibles, deberá achegar copia do expediente académico universitario, xa que o criterio de acceso nese caso virá determinado pola nota media do expediente. De ser necesario, este documneto seralle requirido posteriormente
Os documentos enviados deben ser copiados polas dúas caras, e o contido da copia debe ser completo, claro e lexible, sen esquinas recortadas.
(Pechado prazo de inscrición)
Tras recibir a confirmación da matrícula no correo electrónico indicado ao solicitar a inscrición, disporá de tres días hábiles para realizar o ingreso do prezo da matrícula (250,00 euros) na conta que se lle indicará na mensaxe, na que se incluirán as instrucións para remitir o xustificante do ingreso. Se transcorrido este prazo non fixese efectivo o pago, perderá o dereito á reserva de praza.
NOTA 1: o prezo da matrícula encóntrase subvencionado polo cofinanciamento realizado pola Consellería de Economía, Emprego e Industria e polo Ministerio de Emprego e Seguridade Social, polo que non se aplicarán descontos adicionais sobre este importe.
NOTA 2: as titulacións que requiran de convalidación en España non serán admisibles se non se acredita esta homologación.
NOTA 3: esta documentación poderá serlle solicitada en orixinal a efectos de verificación en calquera momento ao longo da duración do curso, ou con posterioridade como parte do proceso de auditoría ao que poida ser sometido por parte das entidades financiadoras.
NOTA 4: para aquelas persoas que se matriculen sen ter completado a súa titulación universitaria, será imprescindible estar en posesión do título universitario no momento de finalizar o curso de especialización para poder obter o título de posgrao. Non se conservará o expediente entre convocatorias.
Para obter máis información do teu interese en relación ao Curso de Introdución á Orientación Laboral Aberta, podes empregar os seguintes medios:
Enviando un correo ao enderezo electrónico pol@cixug.gal
Chamándo ao teléfono 611 412 116
Praza do Obradoiro s/n
Pazo de San Xerome
Plaza Miralles, Local B4A
Campus Universit. de Vigo
36310, Vigo – Pontevedra
Tlfn: +34 986 813 880
Oficina de Software Libre
Plaza Miralles, Local B4A
Campus Universit. de Vigo
36310, Vigo – Pontevedra
Móbil: +34 611 412 113
Móbil: +34 611 412 116
Sobre a política de cookies
Sobre a política de cookies
Copyright ©, 2022, Consorcio Interuniversitario de Galicia
Utilizamos cookies no noso sitio web para ofrecerlle a experiencia máis relevante ao lembrar as súas preferencias e visitas repetidas. Ao facer clic en "Aceptar todas", vostede consente o uso de TODAS as cookies. Con todo, pode visitar "Configuración de cookies" para dar un consentimento controlado.
Este sitio web utiliza cookies para mellorar a súa experiencia mentres navega polo sitio web. Delas, as cookies clasificadas como necesarias almacénanse na súa navegador, xa que son esenciais para o funcionamento das funcións básicas do sitio web. Tamén utilizamos cookies de terceiros que nos axudan a analizar e comprender como utiliza vostede este sitio web. Estas cookies almacénanse na súa navegador só co seu consentimento. Tamén ten a opción de excluírse destas cookies. Pero a exclusión dalgunhas destas cookies pode afectar á súa experiencia de navegación.
Outras cookies non categorizadas son aquelas que están a ser analizadas e que aínda non foron clasificadas nunha categoría.
As cookies necesarias son absolutamente imprescindibles para que o sitio web funcione correctamente. Estas cookies garanten as funcionalidades básicas e as características de seguridade do sitio web, de forma anónima.
As cookies funcionais axudan a realizar certas funcionalidades como compartir o contido do sitio web nas plataformas das redes sociais, recoller opinións e outras características de terceiros.
As cookies analíticas utilízanse para entender como interactúan os visitantes co sitio web. Estas cookies axudan a proporcionar información sobre as métricas do número de visitantes, a taxa de rebote, a fonte de tráfico, etc.
As cookies de publicidade utilízanse para ofrecer aos visitantes anuncios e campañas de mercadotecnia relevantes. Estas cookies rastrexan aos visitantes en todos os sitios web e recompilan información para ofrecer anuncios personalizados.
As cookies de rendemento utilízanse para entender e analizar os índices de rendemento crave do sitio web, o que axuda a ofrecer unha mellor experiencia de usuario aos visitantes.
As cookies necesarias son absolutamente imprescindibles para que o sitio web funcione correctamente. Estas cookies garanten funcionalidades básicas e características de seguridade do sitio web, de forma anónima.
As cookies de publicidade utilízanse para ofrecer aos visitantes anuncios e campañas de mercadotecnia relevantes. Estas cookies rastrexan aos visitantes en todos os sitios web e recompilan información para ofrecer anuncios personalizados.
As cookies analíticas utilízanse para entender como interactúan os visitantes co sitio web. Estas cookies axudan a proporcionar información sobre as métricas do número de visitantes, a taxa de rebote, a fonte de tráfico, etc.
As cookies funcionais axudan a realizar certas funcionalidades como compartir o contido do sitio web nas plataformas das redes sociais, recoller opinións e outras características de terceiros.
As cookies analíticas utilízanse para entender como interactúan os visitantes co sitio web. Estas cookies axudan a proporcionar información sobre as métricas do número de visitantes, a taxa de rebote, a fonte de tráfico, etc.
As cookies funcionais axudan a realizar certas funcionalidades como compartir o contido do sitio web nas plataformas das redes sociais, recoller opinións e outras características de terceiros.
Outras cookies non categorizadas son aquelas que están a ser analizadas e que aínda non foron clasificadas nunha categoría.
As cookies de publicidade utilízanse para ofrecer aos visitantes anuncios e campañas de mercadotecnia relevantes. Estas cookies rastrexan aos visitantes en todos os sitios web e recompilan información para ofrecer anuncios personalizados.
As cookies de rendemento utilízanse para entender e analizar os índices de rendemento crave do sitio web, o que axuda a ofrecer unha mellor experiencia de usuario aos visitantes.
As cookies necesarias son absolutamente imprescindibles para que o sitio web funcione correctamente. Estas cookies garanten as funcionalidades básicas e as características de seguridade do sitio web, de forma anónima.
Outras cookies non categorizadas son aquelas que están a ser analizadas e que aínda non foron clasificadas nunha categoría.
As cookies de rendemento utilízanse para entender e analizar os índices de rendemento crave do sitio web, o que axuda a ofrecer unha mellor experiencia de usuario aos visitantes.